open-index/open-wikipedia-markdown huggingface dataset:
Uraniniet

**Uraniniet** is 'n radioaktiewe, uraanryke mineraal en erts. Die chemiese samestelling daarvan is grotendeels UO2, maar dit bevat ook UO3 en ander oksiedes van lood, torium en skaars aardmetale. Dit staan algemeen bekend as **pikblende** (*pik*, omdat dit 'n swart kleur het, en *blende*, 'n uitdrukking wat die Duitse mynwerkers aan minerale toegeken het wat skynbaar metaal bevat, maar waarvan die benutting op daardie tydstip van die benaming, nóg moontlik nóg ekonomies lewensvatbaar was).

Mengkristalle van uraniniet en die isostrukturele mineraal torianiet word in Kanada aangetref. Hulle word uranotorianiet genoem. 

## Sien ook 
* Lys van minerale

## Verwysings
Kernreaktor

duimnael|'n Kernreaktor

'n **Kernreaktor** is 'n toestel wat 'n kernkettingreaksie inisieer, beheer en onderhou. Die mees algemene gebruik van kernreaktore is vir die opwekking van elektrisiteit (sien kernkrag) en vir die aandrywing van sommige skepe. Dit word gewoonlik uitgevoer deur metodes wat die gegenereerde hitte vanaf die kernreaksie gebruik om 'n stoomturbine aan te dryf.
Classé Audio

**Classé Audio** is 'n Kanadese vervaardiger van hoogwaardige hoëtrou-elektronika vir stereo- en meerkanaalstelsels. Sy luukse oudioprodukte sluit voor- en eindversterkers asook omringklankverwerkers in, terwyl die vervaardiging van CD- en DVD-spelers intussen gestaak is.

## Geskiedenis 
Classé Audio is in die vroeë 1980's deur Mike Viglas en David Reich (wat ook die eerste versterker ontwerp het) in Lachine, Quebec gestig. Sy hoofkwartier is - net soos die ontwikkelings- en vervaardigingsafdeling - steeds in hierdie voorstad van Montreal gesetel. Sedert 2001 het Classé deel uitgemaak van die Britse *Bowers and Wilkins*-groep. Op 8 Januarie 2018 is Classé deur die Amerikaanse onderneming *Sound United LLC* oorgeneem. Sound United is die moedermaatskappy vir verskeie handelsmerke in die hoëtroubedryf soos Denon, Marantz, Polk Audio, Definitive Technology, Polk BOOM, HEOS en Boston Acoustics.

## Eksterne skakels 
* Die webtuiste van *Classé Audio*
Kadoma

**Kadoma** is 'n dorp in Zimbabwe se provinsie Mashonaland-Wes, 142&nbsp;km suidwes van Harare en 306&nbsp;km noord van Bulawayo op 'n hoogte van 1&nbsp;162&nbsp;m bo seespieël. Dit het tot 1982 as Gatooma bekend gestaan. Die geskatte bevolking was in 77&nbsp;498 in 2010, vergeleke met 20&nbsp;940 in 1969, waarvan 18&nbsp;740 swart en 1&nbsp;879 wit was.

Die naam is afgelei van dié van 'n Tonka-hoofman wat eens op 'n tyd hier gewoon het. Die dorp het ontstaan ná ene mnr. Godwin 'n hut aan die spoorlyn tussen Harare en Bulawayo gebou het en 'n onderneming as 'n verskepingsagent begin het.

'n Dorpsbestuursraad is in 1907 opgerig en die plek verkry munisipale status in 1917. Die dorpsgebied beslaan sowat 3&nbsp;250 hektaar, wat meentgrond insluit. Water word verkry uit die nabygeleë Pasidam en ondergrondse bronne, terwyl die krag vanaf die hidroëlektrisiteitskema by Karibadam voorsien word.

Kadoma was 'n bedrywige landbousentrum tot dié bedryf in duie gestort het. Die dorp beskik oor hospitale, kraaminrigting, klinieke, dorpswembad, dorpsbiblioteek, kerke van verskeie genootskappe, waaronder 'n NG kerk, en sportklubs vir onder meer tennis, krieket, basketbal, sagtebal, sokker, hokkie, gholf en rolbal. Hier was vroeër 'n aktiewe Joodse gemeenskap, maar met die ineenstorting van die land sedert 2000 het die oorblywende 400 Jode almal in die hoofstad, Harare, of naasgrootste stad, Bulawayo, gaan woon.

Die plaaslike koerant is die *Kadoma Mail*, 'n weekblad. 'n Ontspanningsoord is vir die inwoners rondom die Clawdam, sowat 15&nbsp;km van die dorp af, geskep met piekniekplekke en hengelgeleenthede.

## Verwysings 
## Bronne 
* Bulpin, T.V., *Discovering Southern Africa*. Cape Town: Discovering Southern Africa Publications cc, 2001.
* Potgieter, D.J. (ed), *Standard Encyclopaedia of Southern Africa*. Cape Town: Nasionale Opvoedkundige Uitgewery (Nasou), 1972.
Hi-5

**Hi-5** is 'n Afrikaanse seuns-musiekgroep ("boy band") van Pretoria, Suid-Afrika. In 2003 word hulle as die wenner van die ATKV se Crescendo-sangkompetisie aangewys. Die oorspronklike groeplede was Niel Schoombee, Nicolaas Swart, Shaun van Staden, Dihan Slabbert, en JP Moggee. Tans bestaan die groep uit Wynand Buitendag, Lee Scott, Renee Kruger, Nicolaas Swart en Niel Schoombee.

## Diskografie 
* Versoeking, 2006 SELECT
* Hi-5, 2004 VAT 5
* Soebat EP, 2003 VAT VYF/BMG/ATKV

## Verwysings 
## Sien ook 
* Lys van Suid-Afrikaanse musiekgroepe

## Eksterne skakels 
* 
* 
*
NG gemeente Marondera

duimnael|regs|210px|Ds. H.C. de Wet was die eerste leraar van Marandellas.

duimnael|links|300px|Die gemeente se kerksaal.

Die **NG gemeente Marondera** is 'n gemeente van die Ring van Midde-Afrika (vroeër die Sinode van Midde-Afrika) in Zimbabwe waarby Rusape ingelyf is.

Die gemeente, wat tot 1982 as Marandellas bekend gestaan het, is op 1 November 1950 gestig met ds. H.C. de Wet as eerste leraar. Die gemeente se eerste groot mylpaal was toe die eerste Dankoffer-insameling die reuse-bedrag van £2&nbsp;000 inbring.

Voor die gemeente sy eie kerkgebou gekry het, is dienste gehou in die Dingaansfeeshuis in een van die wyke. Buitedienste is ook gereeld elke Sondag in die buitewyke gehou.

Met afstigting het die gemeente slegs 270 lidmate gehad wat oor 'n uitgestrekte gebied van meer as 600 km van noord tot suid gewoon het.

## Enkele leraars 
* Hendrik Christoffel de Wet, 1951 - 1959
* Johan Theobold Hattingh de Jager, 1960 - 1966
* Louis Haarhoff, 6 Januarie 1968 - 1973
* Stephanus Sebastian Walters, 1975 - 1978
* Wessel Johan Lötter, 1998 - 1999
* Philippus Johannes Jacobus Venter, 1999 - 2000 (aanvaar sy emeritaat)

## Bronne 
* Olivier, ds. P.L., *Ons gemeentelike feesalbum*. Kaapstad en Pretoria: N.G. Kerk-uitgewers, 1952.
Ons gemeentelike feesalbum

duimnael|250px|Titelblad van "Ons gemeentelike feesalbum", 1952.

***Ons gemeentelike feesalbum*** is 'n gedenkboek wat die N.G. Kerk-uitgewers in 1952 die lig laat sien het om saam te val met die Van Riebeeckfees, die 300-jarige herdenking van die koms van Jan van Riebeeck na die Kaap.

Die album vertel in gemiddeld 'n bladsy elk die verhaal van meer as 600 gemeentes van die Nederduitse Gereformeerde Kerk se ontstaan en groei. Die boek is verdeel in die indertydse vier sinodes: Kaap, Natal, Vrystaat en Transvaal. Die gemeentes in die destydse Suid-Rhodesië en Noord-Rhodesië het onder die Vrystaatse Sinode geval en is daarom onder daardie afdeling ingesluit, terwyl die drie gemeentes in Oos-Afrika (Meru, Vergenoeg en Loubser) deel was die Transvaalse Sinode en as sodanig geplaas is. Suidwes-Afrika het destyds onder die Kaapse Kerk geval en is daar ingedeel.

Talle gemeentes het nie gegewens ingestuur nie en word daarom net met stigtingsjaar en leraar(s) aan die einde van hulle onderskeie sinodes behandel. Voorin die boek is 'n reeks foto's wat die verhaal van gemeentes se ontstaan vertel en agterin talle foto's van kerkgeboue en sleutelfigure in die kerk se geskiedenis. By die meeste gemeentes se inskrywing is daar 'n foto van die leraar of medeleraars.

Ds. Phil Olivier was die samesteller van die feesalbum.

In 2010 het boekhandelaars die feesalbum teen tussen R100 en R250 verkoop, na gelang van die toestand. Die oorspronklike uitgewersprys was £2.5s.

Vir die buiteblad van die boek is 'n foto van die kerkgebou van die NG gemeente Steynsburg gebruik.

## Verwysings
NG gemeente Bulawayo-Noord

duimnael|regs|180px|Ds. Septimus Boshoff was die gemeente se eerste leraar.
[duimnael|regs|180px|Ds. [Phil Olivier was die laaste eie leraar van Bulawayo-Noord.]]

Die **NG gemeente Bulawayo-Noord** was 'n gemeente van die Nederduitse Gereformeerde Kerk, gesetel in die voorstad Kingsdale van Rhodesië se naasgrootste stad, Bulawayo, waar Afrikaners ’n saaltjie gebou het (na dienste van die A.E.B. onder leiding van mnr. Von Staden). Die gemeente is amptelik op 7 Junie 1952 van die moedergemeente, NG gemeente Bulawayo, afgestig.  

Die Sondagskool is begin deur Robbie Vlok (middel), sy ma (katkisante) en sy vrou (kleintjies). Een van die katkisante was die latere ds. David Steyn van Enkeldoorn (1968-'71) en Gatooma (1973-'80). Dit het later die kern geword van die NG gemeente Bulawayo-Noord, waar gemeentelede ’n kerkgebou en pastorie opgerig het. Die eerste leraar van die pas afgestigte gemeente was ds. Septimus Boshoff, wat in 1952 in die moedergemeente ontvang is, maar dieselfde jaar nog na die nuwe dogtergemeente beroep word. 

Met die uittog van Afrikaanse lidmate in die aanloop tot Zimbabwe se onafhanklikwording is die kerkkompleks later aan ’n Engelse genootskap verkoop en die gemeente by die moedergemeente ingelyf. 

In 1972 het Bulawayo-Noord 314 belydende lidmate gehad, maar teen 1978 net 207. Van 1963 tot 1967 is die leraar ds. Rossouw Hurter. Sy opvolger, ds. Phil Olivier, was Bulawayo-Noord se laaste eie leraar. Hy word in 1967 bevestig en van 1972 is Wankie ook by sy bediening gevoeg. In 1973 aanvaar hy ’n beroep Vrystaat toe en verlaat Rhodesië. Die laaste leraar was ds. Jacob Badenhorst wat Bulawayo-Noord en Wankie van 1973 tot 1977 in kombinasie bedien het. Wankie se laaste eie leraar was ds. Christoffel Hieronymus Delport wat van 1965 ’n kapelaan in die Rhodesiese Weermag was en in 1969 in Wankie bevestig is. In 1972 keer hy terug Suid-Afrika toe.

## Enkele leraars 
* Septimus Boshoff, 1952 - 1957
* Petrus Johannes Terblanche, 1957 - 1962
* Rossouw Hurter, 1963 – 1967
* Phil Olivier, 1967 - 1973 (van 1972 in kombinasie met Wankie (Hwange)
* Jacob Andries Cornelius Badenhorst, 1973 - 1977 (in kombinasie met Wankie (Hwange)
Petrus Swart

Ds. **Petrus Hermanus Jacobus Swart** (9 Julie 1913 distrik Kestell – 11 Oktober 1977 in Bloemfontein) was leraar in die Nederduitse Gereformeerde Kerk, onder meer die eerste leraar van die NG gemeente Die Vlakte nadat dit in 1939 van NG gemeente Rondebosch afgestig het.

Swart is in 1913 in die distrik Kestell in die Vrystaat gebore, maar op vroeë leeftyd verhuis die gesin na Ventersburg, waar hy sy skoolopleiding voltooi en daarna vir sy voorbereidende studie na die destydse Universiteitskollege van die Oranje-Vrystaat gaan. Sy teologiese opleiding ontvang hy aan die Kweekskool op Stellenbosch en word in 1938 gelegitimeer. 

Hy word dadelik hulpprediker in die NG gemeente Rondebosch en toe die NG gemeente Die Vlakte van die moedergemeente afstig, word hy op 5 Augustus 1939 die nuwe gemeente se eerste leraar. Hy bly in Kaapstad tot 1944 en bedien daarna Bethanie in Suidwes-Afrika, Soutpan (1949) in die Vrystaat, Otjiwarongo (1956) en toe vanaf 1960 Hertzogville, waar hy bly tot hy op 18 Januarie 1975 moet emeriteer wees verswakte gesondheid. Daarna help hy egter nog in talle gemeentes in Bloemfontein, waar hy gaan woon het, en elders.

Op Soutpan het ds. Swart ongekende sukses met geldinsameling vir die kerkgebou behaal. Die jaar 1951 was vir baie gemeentes 'n rekordjaar wat insamelings betref, maar die gemeente Soutpan span die kroon. Iets groots het in die gemeente gebeur. Ds. Swart het die gemeente deurgegaan met die oog op die bou van 'n kerk en 'n ruim bydrae van die gemeente gevra. Die antwoord van die gemeente was verbasend. Die klein gemeente van 300 lidmate het gedurende April en Mei vir dankoffer en boufonds die groot som van £12 000 belowe en gegee. Dit beteken 'n gemiddelde van £40 per lidmaat of £95 per huisgesin.

Hy was die eerste aktuarius van die nuwe Sinode van Suidwes-Afrika, wat op 5 Maart 1957 selfstandig geword het. Buiten sy werk in talle kommissies in rings- en sinodale verband, dien hy ook in die Raad van die Kerke, voorloper van die eerste Algemene Sinode in 1962.

## Bron 
*  Maree, W.L., *Jaarboek van die Nederduitse Gereformeerde Kerke 1979*. Braamfontein: Tydskriftemaatskappy van die Nederduitse Gereformeerder Kerk, 1978.
*  Olivier, ds. P.L. (samesteller), 1952. *Ons gemeentelike feesalbum*. Kaapstad en Pretoria: N.G. Kerk-uitgewers.
Georg Stegmann

duimnael|300px|In die Lutherse kerk in Strandstraat het Stegmann as medeleraar gewerk.
[duimnael|links|220px|Ds. Georg Wilhelm Stegmann, toe hy leraar van [Glen Lynden was.]]
[duimnael|300px|Dit was deur Stegmann se toedoen dat dié gebou, indertyd 'n uitgediende teater, aangekoop en in 'n kerk vir vrygestelde slawe omskep is. Vandag is dit die tuiste van die [NG gemeente St. Stephen's.]]
duimnael|regs|200px|Ds. Stegmann was van 1847 leraar van die Duitse Evangelies-Lutherse gemeente in Kaapstad, wie se Sint Martini-kerk in 1857 opgerig is en vandag nog aan die bopunt van Langstraat staan.

Ds. **Georg Wilhelm Stegmann** (1814 - 14 Oktober 1890) was 'n leraar in die Lutherse Kerk en daarna in die Nederduitse Gereformeerde Kerk.

Stegmann het gestam uit 'n Duitse Kaapse familie. Hy ontvang sy teologiese opleiding in Aberdeen, Skotland, en aan die Lutherse seminarium in Amsterdam. Hy word in 1835 die tweede leraar van die Lutherse kerk in Strandstraat, Kaapstad. Sy dienste vanaf 1838 saam met 'n plaaslike Presbiteriaanse predikant aan vrygestelde slawe lei tot die aankoop van 'n ontruimde teater op Riebeeckplein as kerkgebou, die latere tuiste van die NG gemeente St. Stephen's. 

Stegmann tree in 1847 uit diens van die Lutherse gemeente en was toe tegelykertyd in diens van twee gemeentes: St. Stephen's en die Duitse Evangelies-Lutherse gemeente St. Martini, wat hy saam met sy ondersteuners gestig het. Die Lutherse kerkgebou wat vandag nog aan die bopunt van Langstraat staan, is in 1857 vir laasgenoemde opgerig. Die sinode van die NG Kerk legitimeer hom in 1857. In 1859 aanvaar hy 'n beroep na die NG gemeente Glen Lynden op Adelaide en arbei daar tot hy in 1890 aftree.

Hy was 'n swaer van ds. Andrew Murray sr. Sy seun Georg Stegmann jr. was medeleraar van die NG gemeente Kaapstad van 1867 tot 1880. Nog 'n seun, eerw. J.F. Stegmann, was 40 jaar lank sendingpredikant op Pniel, tussen Stellenbosch en Franschhoek.

## Bron 
* Gaum, Frits (hoofred.), 2008. *Christelike Kernensiklopedie*. Wellington: Lux Verbi.BM.
Nasa

[duimnael|NASA se hoofkantoor in [Washington, D.C.]]

Die **National Aeronautics and Space Administration**, afgekort as **NASA** of **Nasa**, is 'n onafhanklike agentskap van die federale owerheid in die Verenigde State van Amerika (VSA), wat verantwoordelik is vir die VSA se menslike ruimtevaartprogram. NASA doen ook navorsing, en koördineer navorsing op die gebied van lug- en ruimtevaart.

Die Amerikaanse president Dwight D. Eisenhower het die *National Aeronautics and Space Administration* in 1958 gestig met 'n duidelike burgerlike (eerder as 'n  militêre) oriëntasie om vreedsame toepassings in die ruimtelike wetenskap aan te moedig. Die NASA-wet is op 29 Julie 1958 aanvaar en het NASA se voorganger, die *National Advisory Committee for Aeronautics* (NACA), ontbind. Die nuwe agentskap het op 1 Oktober 1958 amptelik in werking getree.

NASA het verskeie navorsingsentrums reg oor die VSA, bv. Johnson-ruimtesentrum, Jet Propulsion Laboratory (JPL), Kennedy-ruimtesentrum, Goddard-ruimtevlugsentrum, Glenn-navorsingsentrum en ook verskeie vuurpyllanseerplekke, die bekendste is Kaap Canaveral in Florida.

## Simbole 

Lêer:NASA logo.svg|NASA se kenteken
Lêer:NASA seal.svg|NASA se seël
Lêer:Flag of the United States National Aeronautics and Space Administration.svg|NASA se vlag

## Sien ook 
* Europese Ruimtevaartorganisasie, die Europese ruimte-agentskap (*European Space Agency*, ESA),.

## Verwysings 
## Eksterne skakels 
*  NASA se amptelike webtuiste
*  NASA se kantoor van geskiedenis
Mandoza

**Mduduzi Edmund Tshabalala** (17 Januarie 1978 – 18 September 2016), algemeen bekend as **Mandoza**, was 'n Suid-Afrikaanse kwaito-musikant. Mandoza het in verskeie tale gesing, insluitend Afrikaans, Zoeloe, Xhosa en Engels, wat hom oor 'n breë spektrum in Suid-Afrika gewild gemaak het. Hy is op 18 September 2016 aan breinkanker oorlede. Sy tweede album, *Nkalakatha* (2000), verkoop 350&nbsp;000 eksemplare en word daarmee die suksesvolste album in sy diskografie.

## Diskografie 
* 1999: *9II5 Zola South*
* 2000: *Nkalakatha*
* 2000: *Nkalakatha (The Boss Remixes)*
* 2001: ''It's All Right* – (saam met Tokollo en Kabelo)
* 2002: *Godoba*
* 2003: *Tornado*
* 2004: *S'gelekeqe*
* 2004: *Same Difference* – (saam met Danny K)
* 2005: *Phunyuka Bamphethe*
* 2006: *Ngalabesi*
* 2007: *Champion*
* 2008: *Ingwenya*
* 2010: *The king''

## Verwysings 
## Sien ook 
* Lys van Suid-Afrikaanse musiekgroepe

## Eksterne skakels 
*
Beeskraal

**Beeskraal** is 'n Afrikaanse rock-musiekgroep. Beeskraal was die eerste Suid-Afrikaanse groep wat by die Ukkasie-fees in Londen opgetree het. Hulle het ook tydens die Rugbywêreldbeker 2007 se eindstryd by Aardvark in Londen opgetree.

## Groeplede 
* Charles Smidt, sanger, liedjieskrywer en kitaarspeler
* Robert Mitchley, baskitaarspeler, agtergrond stemme
* Henré Masser, tromme, agtergrond stemme

## Diskografie 
* Heel Somer Lank (Digitale Weergawe), 2009 
* Roots En Boots, 2008 CENTRAL STATION
* Plaasdorp / Innie (sper)Vuur, LEO MUSIEK
* Innie (sper)vuur, LEO MUSIEK/FANTASIA
* Plaasdorp, 2004 BLÊR MUSIEK/ LEO MUSIEK
* Sonskyn Elvis, 2002 SELECT/WOLMER
* Huis Toe, 2001 JNS
* Beeskraal EP, 1999 WOLMER

## Verwysings 
## Sien ook 
* Lys van Suid-Afrikaanse musiekgroepe

## Eksterne skakels 
* Beeskraal se amptelike webwerf
* 
*
Patroon

'n **Patroon** kan verwys na:

* Patroon (munisie), patroon vir 'n vuurwapen.
* Patroon (vorm), herhaalde toepassing van dieselfde reëls.
* Ontwerp vir kleding, soos 'n breipatroon of naaipatroon.
* In België, 'n werkgewer.
* In die informatika, 'n ontwerppatroon.
Patroon (vorm)

duimnael|225px|"Trellis" *(latwerk)* van *William Morris*, plm. 1864

'n **Patroon** bestaan uit 'n herhaling van eenvoudiger eenhede of ontstaan as gevolg van die herhaalde toepassing van dieselfde reëls.

## Wiskunde 
Wiskunde word algemeen beskryf as die *wetenskap van patrone*. Enige reeks getalle wat deur 'n wiskundige funksie gemodelleer kan word, word as 'n patroon beskryf.

## Musiek 
Musiek volg gewoonlik 'n bepaalde patroon met 'n sekwensie van note, dromme of perkussie.
Patroon (munisie)

[duimnael|regs|'n Moderne patroon bestaan uit die volgende:*1.* *Koeël*, as die [projektiel; *2.* *Patroondop*, wat alle dele bymekaar hou; *3.* *Dryfmiddel*, byvoorbeeld, buskruit of kordiet;*4.* *Velling*, wat die uittreksel op die vuurwapen 'n plek bied om die slagdoppie vas te gryp om dit uit die kamer te verwyder sodra dit afgevuur is; *5.* *Slagdoppie*, wat die dryfmiddel aan die brand steek.]]
duimnael|300px|Verskillende patrone.

'n **Eenheidspatroon** (kortweg **patroon**) van 'n vuurwapen omvat alles wat nodig is om 'n skoot af te vuur. Dit sluit in die koeël (punt), die kruitlading, die slagdoppie en die patroondop.

'n Patroon wat baie kleiner koeltjies bevat word 'n haelpatroon genoem en word hoofsaaklik vir die jag van klein wild gebruik.
EF-eL

**éF-éL** was 'n Afrikaanse rock-groep. Die groep se naam is afgelei van die naam van hulle vorige Engelse musiekgroep, *Finally Legalised*. Die vorige naam is verkort tot F.L en het toe later *éF-éL* geword. Hulle is in 2006 as wenner van die Jip Rockspaaider-kompetisie aangewys. 

## Groeplede 
* Fritz Bucker (sang en elektriese kitaar)
* Naas van Jaarsveld (agtergrondsanger en hoofkitaar)
* Louw Lensley (agtergrond en baskitaar)
* Jurian Bezuidenhout (tromme). 2005-2008
* Hugo Brand (agtergrond - sanger en tromme) 2008-2011

## Diskografie 
* 2007: *Veiligheid eerste*
* 2008: *Net om die geraas in te asem*

## Verwysings 
## Sien ook 
* Lys van Suid-Afrikaanse musiekgroepe

## Eksterne skakels 
*
*
*
Hoërskool Vereeniging

**Hoërskool Vereeniging** was 'n sekondêre Afrikaansmediumskool in Vereeniging, Suid-Afrika. In 2013 het dit met die Hoër Tegniese Skool Vereeniging saamgesmelt as die Vereeniging Gimnasium.
Die skool was in 2009 die top akademiese skool in die Vaaldriehoek.

## Bekende alumni 
* Bles Bridges (1947–2000), Afrikaanse sanger.
* Albie Morkel SA Krieket Speler

## Eksterne skakels 
* Vereeniging Gimnasium se webtuiste
Darrell Roodt

**Darrell James Roodt** (gebore op 28 April 1963) is 'n Suid-Afrikaanse filmregisseur, scenarioskrywer en vervaardiger. Sy Zoeloe rolprent *Yesterday* (2004) was vir 'n Oscar in die kategorie *Beste nie-Engelse Film* genomineer. Hy was die regisseur van die Afrikaanse rolprent Jakhalsdans wat in 2010 vrygestel is.

## Filmografie 
As regisseur:
* *City of Blood* (1983)
* *Place of Weeping* (1986)
* *The Stick* (1987)
* *Tenth of a Second* (1987)
* *Jobman* (1990)
* *Sarafina!* (1992)
* *Father Hood* (1993)
* *To the Death* (1993)
* *Cry, the Beloved Country* (1995)
* *Dangerous Ground* (1997)
* *Second Skin* (2000)
* *Witness to a Kill* (2001)
* *Pavement* (2002)
* *Sumuru* (2003)
* *Dracula 3000* (2004) TV film
* *Yesterday* (2004)
* "Dirty Laundry" (2005) episode van die TV-series *Charlie Jade*
* ''Faith's Corner* (2005)
* *Cryptid* (2006)
* *Number 10* (2006)
* *Lullaby* (2008)
* Meisie (2007)
* *Prey* (2007)
* *Ella Blue* (2008) TV minireeks
* *Zimbabwe* (2008)
* Jakhalsdans (2010)
* Stilte (2012)
* *Stealing Time'' (2013)
* Verskietende Ster (2014)
* Treurgrond (2015)

## Eksterne skakels 
* 
* Darrell Roodt op Channel24
André Pretorius

**André Pretorius** (* 1978) is 'n voormalige Springbokrugbyspeler. Hy het gewoonlik op losskakel gespeel en het ook in twee toetse vir die Springbokke op heelagter uitgedraf. Hy het van 2002 tot 2009 vir die Goue Leeus in die Curriebeker gespeel en van 2002 tot 2009 vir die Cats en later die Lions in Superrugby. In 2007 is hy aangewys as die kaptein van die Lions. Hy is in 2010 oorsee gelok na die Western Force om vir hulle aan die Super 14 deel te neem. Weens beserings het hy nie veel speeltyd gekry nie. Hy het weer plaaslik vir die Luiperds gespeel in die Vodacombeker en Curriebekerreeks in 2012-2014. 

## Eksterne skakels 
* 
* 
* itsrugby.co.uk profiel
Wonderboom (musiekgroep)

**WONDERboom** is 'n Suid-Afrikaanse rock-musiekgroep van Johannesburg, Suid-Afrika met vier lede wat in 1996 gestig is.

## Groeplede 
* Martin Cito Otto (hoofsanger en fluit)
* Martin Schofield (kitaar, agtergrondstem)
* Wade Williams (baskitaar)
* Garth McLeod (dromme)
* Danny de Wet (gewese lid, dromme)

## Diskografie 
* City Of Gold
* Tell Someone Who Cares, 2003 DAVID GRESHAM
* Rewind, DAVID GRESHAM
* All The Hits + DVD, 2005 DAVID GRESHAM
* Hoekom?, 2004 AUTHENTIC IDEAS
* Isit?, 1997 WILDEBEEST
* Never Ever Ever.. EP, DAVID GRESHAM

## Verwysings 
## Sien ook 
* Lys van Suid-Afrikaanse musiekgroepe

## Eksterne skakels 
*Wonderboom se amptelike webtuiste
*Wonderboom by die Suid-Afrikaanse "Rock Digest"
Jeanne Zaidel-Rudolph

**Jeanne Zaidel-Rudolph** (OIB) (gebore 9 Julie 1948) is 'n Suid-Afrikaanse komponis, pianis en dosent. Sy was die eerste vrou wat in Suid-Afrika 'n doktorsgraad in musiekkomposisie verwerf het.

## Opleiding 
Zaidel-Rudolph is in Pretoria gebore en het op vyfjarige ouderdom begin klavier speel. Sy het onder Stefans Grové en andere aan die Universiteit van Pretoria gestudeer.  Daarna het sy ook aan die Royal College of Music in Londen gestudeer waar sy opleiding in komposisie van John Lambert en Tristram Carey ontvang het. Nadat sy die Hongaarse komponis György Ligeti ontmoet het, is sy genooi om onder hom in Hamburg te studeer. Ligeti se gebruik van kontrapunte en toonkleur het Zaidel-Rudolph grootliks beïnvloed.

Zaidel-Rudolph het ook gespesialiseer in klavieruitvoering; haar onderwysers het Goldie Zaidel, Philip Levy en Adolph Hallis in Suid-Afrika en John Lill in Londen ingesluit. Zaidel-Rudolph het na Suid-Afrika teruggekeer en het die eerste vrou in die land geword wat 'n doktorsgraad in Komposisie verwerf het. Dit was in 1979 aan die Universiteit van Pretoria onder Stefans Grové.

## Loopbaan 
In 1988, in die eerste volledige kommersiêle opname van die werke van 'n Suid-Afrikaanse kunsmusiekkomponis, het van haar komposisies op 'n EMI-album verskyn. Die taak is aan haar opgedra om 'n werk (Oratorio vir Menseregte) vir die Olimpiese Spele van 1996 in Atlanta te komponeer. In 1995 het sy 'n saamgestelde weergawe van Suid-Afrika se nuwe Volkslied op versoek van president Nelson Mandela verwerk. Sy het ook 'n lied (*He walked to Freedom*) geskryf vir die plegtigheid by die ontvangs van sy ere-doktorsgraad in 1997. In 2000, 2002 en 2003 het sy deelgeneem aan die vertoning "*Celebration*" in Kanada, die VSA en die Verenigde Koninkryk, waarvoor sy die musiek gekomponeer, gedirigeer en georkestreer het.

Zaidel-Rudolph se komposisies dek die meeste musikale genres en wissel van grootskaalse simfonie- tot kamer-, koor-, ballet-, *rock-opera*-, rolprent- en solo instrumentale musiek. Haar werke word gereeld in Afrika, Europa en Amerika uitgevoer. Zaidel-Rudolph het ook 'n groot bydrae gelewer tot Joodse musiek in Johannesburg.Sy het 'n noue verbintenis met die Sydenham-Highlands Noord-Hebreeuse Gemeente waarvan die mannekoor baie van Zaidel-Rudolph se komposisies uitgevoer het.

Zaidel-Rudolph werk sedert 1975 aan die Skool vir Musiek aan die Universiteit van die Witwatersrand, waar sy 'n professor in komposisie is.

## Eerbewyse 
* In 1974 was sy die eerste Suid-Afrikaanse komponis wat die Cobbettprys vir komposisie aan die Royal College of Music ontvang het.
* In 1986 het sy die eerste prys in die heel eerste Total Olie (SA) Kompetisie in Suid-Afrika gewen.

## Verwysings 
## Eksterne skakels 
* Die Orde van Ikhamanga in Brons - Toegeken aan Jeanne Zaidel-Rudolph
Jack Parow

**Jack Parow** (gebore **Zander Tyler**, 1982 in Bellville) is 'n Afrikaanse kletsrymer (*rapper*) van Bellville, Wes-Kaap met 'n kenmerkende lang keps op sy kop wat bekend is vir sy enkelspeler *Jy Dink Jy is Cooler as Ekke*.

Parow is ook bekend vir sy bydrae tot die liedjie *Die Vraagstuk* saam met Die Heuwels Fantasties. Hy het ook in 2009 saam met *Die Heuwels Fantasties* by Oppikoppi opgetree. Verder dra hy by, en werk saam met Die Antwoord, Fokofpolisiekar en Early B in liedjies soos *Wat Pomp,* *Doos Dronk en Potte*

Parow het in Maart 2010 'n musiekvideo vir sy enkelsnit *Dans Dans Dans* geskiet. Die sanger Francois van Coke van Fokofpolisiekar is ingespan om die refrein te sing. 'n Buitengewoon hoë bedrag van R280 000 is vir die vervaardiging van die musiekvideo betaal.

Met My Koningkryk, 'n liedjie op die Afrika 4 Beginners album, is Jack Parow se ode aan Suid-Afrika. Hier is 'n uittreksel van die lirieke:

Niks omtrent Jack Parow is gewoon nie. Sy lirieke waarsku en daag uit. Met sy liedjie *Bang Babbelas* op die album *Afrika 4 Beginners*, dra hy die boodskap oor dat die gebruik van drank met verantwoordelikheid gepaard moet gaan. 

Parow wou van kleins af 'n kletsrymer wees. Die Amerikaanse kletsrymer, Snoop Dogg se Doggystyle en liedjies van T-Pain het hom geïnspireer. Hy het eers in Engels en toe later in Afrikaans gekletsrym. In Januarie 2017 het Parow ook sy eie brandewyn bekendgestel. 

## Diskografie 
### Ateljee-albums 
**Jack Parow* (2009)
**Eksie Ou* (2011)
**Nag van die lang pette* (2014)
**Dis hoe ons rol* (2016)
**Afrika 4 Beginners* (2017)
**Die Evangelie van Goeie Tye* (2023)

### Enkelsnitte 
* *Cooler as Ekke* EP (2009)
* *From Parow with Love* EP (2016)

## Persoonlike lewe 
Parow het 'n dogter, Ruby Tyler, gebore in 2012. Sy was ook die inspirasie vir sy lied *Dis Befok*. Inhoud vir die musiekvideo van die hierdie lied is ingesamel deur 'n kamera aan haar lyf vasgemaak sodat die kyker 'n kinderlike ervaring kan beleef. 

## Boek 
In 2015 het Jack Parow 'n biografie uitgegee, getiteld *Die Ou Met die Snor by die Bar*, deur Theunis Engelbrecht.
duimnael|340px|Koninginnedagfees (Queensday festival) by die Effenaar in Eindhoven, 30 April 2011.

## Filmografie 
* In 2016 het Parow en sy vriend, Hardus van Deventer, 9 episodes geskiet vir 'n televisiereeks, *Dis Hoe Ons Rol*. Dit was vanaf Julie 2016 uitgesaai op kykNET. Die verfilming het gestrek oor 30 dae waar die twee mans langs die Suid-Afrikaanse kus toer met hul motorfietse en Parow oral optree. 

* Babalas, 2013 as Neef

## Sien ook 
* Afrikaanse musiek
* Lys van Suid-Afrikaanse musikante

## Bron 
* Foto's en feite verkry vanaf persverklarings.

## Verwysings 
## Eksterne skakels 
* Jack Parow se amptelike webwerf
* Jack Parow se faceboek-blad
* Jack Parow se myspace-blad
*
Neil Sandilands

**Neil Joseph William Sandilands** (gebore 1 Mei 1975) is 'n Afrikaanse akteur. Hy is bekend vir sy rol as Bart Kruger in die SABC2 sepie *7de Laan* en vir sy rol in kykNET se dramareeks *Orion*. Sy eerste internasionale blootstelling was met die rolprent *Proteus* waarin hy die rol van die gevaarlike 18de eeuse Nederlandse seevaarder speel wat op Robbeneiland aangehou word vir sodomie.

Sandilands verwerf sy B.A.-graad in 1996 aan die Randse Afrikaanse Universiteit.

## Filmografie 
* *Meester* (1990); TV-reeks, as Bertus Conradie. Regie: Annie Basson
* *Konings* (1991); TV-reeks, as Dolf Groenewald. Regie: David Lister
* *Carpe Diem* (1995); TV-reeks, as Wynand. Regie: Bob Riley
* *Soutmansland* (1999); TV-reeks
* *7de Laan* (2000); TV-sepie, as Bart Kruger (eienaar van die deli).
* *Proteus* (2003); Film, as Rijkhaart Jacob. Regie: John Greyson
* *Snitch* (2004); TV-reeks, as Jan Pieter
* *Jozi-H* (1 episode, 2006)
* *Orion* (2006); Afrikaanse TV-reeks, as Zatopek van Heerden. Regie: Gerrit Schoonhoven
* *Unsung Hero* (2009). Gasspeler. Regie: Norman Maake
* *Binnelanders* (2009); Sepie. PJ Bellingham
* *Feast of the Uninvited* (2008); TV-reeks, as Daantjie van Wyk. Regie: Katinka Heyns
* *Jakhalsdans* (2010); Film, as Dawid le Fleur. Regie: Darrell Roodt
* *Die ballade van Robbie de Wee* (2013); Film, as Len van Jaarsveld. Regie: Darrell Roodt
* *Musiek vir die Agtergrond* (2013)
* *Hap and Leonard* (2016); TV-reeks, as Paco. Regie: Jim Mickle
* *The 100* (2016); TV-reeks, as Titus. Ontwikkelaar: Jason Rothenberg
* *The Flash*, reeks 4 (2017); TV-reeks, as Clifford DeVoe, ook bekend as *The Thinker*.
* *News of the World* (2019); Film, as oom Wilhelm Leonberger (teenoor Tom Hanks)
* *Sweet tooth* (2021); TV-reeks, as generaal Steven Abbot. Vervaardiger: Robert Downey jr.
* *Thanks Dad;* Kortfilm. Regie: Hein de Voss

## Verwysings
Sorina Erasmus

**Sorina Erasmus** is 'n Afrikaanse aktrise en sangeres.

Haar debuutalbum, ''Engel met 'n Angel* is in 2007 deur RMD vrygestel. Daarna het EMI twee verdere albums van haar vrygestel, genaamd: *Hoezit my Tjomma*, en die nuutste album, *Ek watch jou*.

Sy speel die rol van die Witbank-flooze in SABC2 se sepie, 7de Laan. Sy was ook in KykNET se dramareeks *Dryfsand* te sien, waar sy die rol van die bibliotekaresse en dominatriks vertolk het.

## Diskografie 
* *Engel met 'n Angel*, 2007, RMD
* *Hoezit my Tjomma*, 2009, EMI
* *Ek watch jou*, 2011, EMI

## Filmografie 
* *7de Laan* (TV-reeks) as die Witbank-flooze
* *Dryfsand* (TV-reeks) as die bibliotekaresse en dominatriks
* *Fundis'', veeltalige TV-vasvraprogram (2017)

## Verwysings 
## Sien ook 
* Lys van Suid-Afrikaanse musikante

## Eksterne skakels 
* Sorina se amptelike webtuiste
* 
* 
* 
* 
*
Martin Watt

**Martin Watt** (27 Januarie 1970 – 12 Oktober 2025) was 'n Suid-Afrikaanse komponis. Hy het die grade Baccalaureus Musicae (1991) en Honneurs Baccalaureus Musicae (1992) (beide cum laude) aan die Potchefstroomse Universiteit verwerf. Daarna het hy sy studies in komposisie voortgesit onder die internasionaal geprese komponis, prof. Peter Klatzow aan die Universiteit van Kaapstad voortgesit waar hy die graad Magister Musicae (cum laude) verwerf het. Talle nasionale en internasionale beurse het hom in staat gestel om van 1994 tot 1995 sy studies voort te sit onder die Britse komponis Paul Petterson aan die Royal Academy of Music in Londen te studeer. Hier het hy die Diploma van Gevorderde Studies in Komposisie verwerf en ook die gesogte Charles Lucas-prys gekry.

Met sy terugkeer na Suid-Afrika het hy 'n deeltydse lektor in die Departement van Musiek aan die Universiteit van Pretoria geword waar hy in musiekteorie gedoseer het. Hier het hy in 1996 'n doktorsgraad verwerf. Van 1998 tot 2000 was hy 'n post-doktorale navorsingsvennoot aan dieselfde universiteit waar hy in historiese musikologie nagevors het. Hy was ook mede-redakteur van 'n voorgestelde Bloemlesing van Suid-Afrikaanse Kunsmusiek.

Van 2000 tot 2003 was hy 'n dosent in die Musiek-afdeling van die Skool vir Kunste aan die Universiteit van die Witwatersrand in Johannesburg waar hy in musiekteorie en -ontleding, die geskiedenis van musiek en algemene musiekkennis gedoseer het. In 2004 het hy 'n senior dosent aan die Noordwes-Universiteit in Potchefstroom geword waar hy in musiekteorie, komposisie en musiektegnologie gedoseer het. In 2004 was hy ook die enigste Suid-Afrikaanse lid van 'n pan-Afrikaanse paneel van kundiges wat 'n nuwe lied vir die Afrika-unie in Addis Abeba moes kies. In Mei 2007 was hy 'n gasdosent aan die Utrecht Conservatoire in Nederland. Van 2008 af was hy 'n senior dosent in musiekteorie aan die Suid-Afrikaanse Kollege vir Musiek aan die Universiteit van Kaapstad.

## Verwysings
Vriende van Afrikaans

**Vriende van Afrikaans** is 'n nie-winsgewende organisasie wat in 1993 op Stellenbosch gestig is deur 'n groep mense onder leiding van wyle prof. Johan Combrink (1939 - 1999) om te werk vir die beskerming en behoud van Afrikaans in al sy vorme. Omdat 'n taal se bestaansreg gesetel is in sy sprekers, dien die *Vriende van Afrikaans* al sy sprekers en hulle ryk kultuurerfenis.

Hierdie organisasie het reeds met die hulp van lede 'n CD met Afrikaanse musiek (Ou Vriende), die Kuberwoordeboek (rekenaarterme), die komposisie van die eerste Afrikaanse simfonie (die Sinfonia africana van Hendrik Hofmeyr) en die Pieter van der Westhuizen Huldigingsbundel (koorwerke met bladmusiek) op sy kerfstok.

Die organisasie publiseer die nuusbrief getiteld *Doendinge vir Afrikaans*. 

## Sien ook 
* Gideon Joubert, 'n bestuurslid van die Vriende van Afrikaans.

## Eksterne skakel 
*VVA
Awie van Wyk

**Abraham (Awie) van Wyk** (gebore op 10 November 1949) is 'n Suid-Afrikaanse komponis, koordirigent en skilder. Hy het in die Karoo grootgeword en is sedert 1976 verbonde aan die Potchefstroomse Universiteit (nou die Noordwes-Universiteit).

## Vroeë lewe 
Van Wyk is in die Karoo op 'n plaas naby Meiringspoort gebore en het op Beaufort-Wes skoolgegaan. Na skool het hy musiek gaan studeer aan die Universiteit Stellenbosch waar hy die graad B.Mus behaal het. Ná hy sy studies voltooi het, het hy op Carnarvon en Kraaifontein gaan skoolhou. In 1974 het hy die koorleier van die Christelike Jeug-tot-Jeugaksie geword.

Gedurende 1975 het hy by die Universiteit van die Oranje-Vrystaat gewerk waar hy ook die koor oorgeneem het. In 1976 het hy na Potchefstroom verhuis waar hy by die plaaslike universiteit se konservatorium as dosent aangestel is. Hy het ook die Potchefstroomse Universiteitskoor afgerig en gelei.

## Latere loopbaan 
In 1977 het Van Wyk die graad Honneurs B.Mus aan die Potchefstroomse Universiteit vir CHO voltooi. In 1984 is hy na Amerika om sy studies in koorleiding verder voort te sit onder David Willcocks, Frauke Haaseman, Aden Lewis en Phillip Brunell.

Behalwe vir al die musiek wat Van Wyk skryf, verwerk en aanpas, tree hy gereeld as beoordelaar op by kunswedstryde. In 1992 het die operette *Gelukland* uit sy pen verskyn en is deur heelwat skole met sukses opgevoer. In 2000 is Van Wyk bevorder tot professor van musiek aan die Potchefstroomse Universiteit.

## Eerbewyse 
* FAK Oorkonde vir bydrae tot Volksang
* Speaker van die Parlement se "Embleem van die Parlement"

## Verwysings
Brasse vannie Kaap

**Brasse vannie Kaap** (afgekort BVK) was 'n Afrikaanse rap- en hip-hop-musiekgroep van Kaapstad, Suid-Afrika wat in 1996 gestig is. Hulle gelyknamige debuutalbum is in 1997 vrygestel. Daarna volg *Yskoud* in 2001, *Super Power* in 2004 en hulle laaste album, *Ysterbek* in 2006.

Die oorspronklike groeplede is Deon Daniels (Boeta-D), Roger Heunis (Hamma), Ashley Titus (en) (Mr Fat) en Enver Pietersen (DJ E20). Bboys Cheeze, Baby-L en Levi het later by bulle aangesluit. Titus is in 2007 aan ’n hartaanval oorlede.

## Diskografie 
* Ysterbek, 2006 KMD
* Super Power, 2004 GHETTO RUFF
* Yskoud, 2001 GHETTO RUFF
* Brasse Vannie Kaap, 1997

## Verwysings 
## Sien ook 
* Lys van Suid-Afrikaanse musiekgroepe

## Eksterne skakels 
*
Akrotiri en Dhekelië

**Akrotiri** (Grieks: **Ακρωτήρι**, Turks: **Agrotur**) en **Dhekelië** (Engels: **Dhekelia**, Grieks: **Δεκέλεια**, Turks: **Dikelya**) is ’n oorsese gebied van die Verenigde Koninkryk op die eiland Siprus in die noordooste van die Middellandse See en bestaan uit twee militêre basisse. Akrotiri is suid van die Republiek Siprus en Dhekelië is tussen die Republiek Siprus en die omstrede gebied, die Turkse Republiek van Noord-Siprus in die ooste van die eiland geleë.

duimnael|links|Kaart van Akrotiri
duimnael|links|Kaart van Dhekelië
duimnael|links|Voormalige vlag van Brits-Siprus (1922–1960)
Akrotiri en Dhekelië het ’n oppervlakte van 254&nbsp;km² en 'n bevolking van 14&nbsp;500 in 2010 gehad. Die gebied is in 1960 gestig en behoort sedert die onafhanklikheid van Siprus aan die Verenigde Koninkryk. Akrotiri en Dhekelië is nie deel van die Europese Unie of NAVO nie. Sedert 1 Januarie 2008 is die euro die amptelike geldeenheid.

## Bronnelys 
; Algemeen
*  
*  
*  
*  

## Eksterne skakels 
*  
*  Amptelike tuisblad
Willowmore

**Willowmore** is 'n ouwêreldse Karoodorp aan die westelike grens van die Oos-Kaap. Die bevolking is sowat 7&nbsp;700 en die dorp beskik oor heelwat ou geboue uit die Victoriaanse sowel as Eduardiaanse tydperk.

## Geskiedenis 
duimnael|links|270px|Willowmore se stadsaal.
Die dorp het in 1864 ontstaan toe J.P. Aughanbough 'n gedeelte van die plaas *The Willows* by William Moore gekoop het. 'n Tennisbaan is op 'n deel van die grond gebou waar later 'n plaaslike sportklub ontstaan het. Ná die aankoop het Willowmore 'n handelsentrum geword. Die naam was eers Willow-Moore, maar dit is later vereenvoudig na Willowmore. Tien jaar nadat die tennisbaan gebou is, het 'n kerk en landdroskantoor gevolg. Nog tien jaar later, op 28 Februarie 1884, word Willowmore 'n munisipaliteit.

## Infrastruktuur 
Die spoorlyn tussen Kaapstad en Port Elizabeth het die dorp in 1900 bereik. Willowmore lê ook aan 'n nasionale pad (N9) en die R329. Laasgenoemde gaan hiervandaan in 'n oostelike rigting en verbind Aberdeen met Steytlerville. Die N9 verbind George en Colesberg en loop ook oor Willowmore se buurdorpe, Aberdeen ten noorde en Uniondale ten suide, asook Middelburg en Graaff-Reinet. Die R407 begin ook hier en verbind die dorp met Klaarstroom.

Willowmore is die dienssentrum van 'n landboustreek waar geboer word met volstruise, skape, bokke, lusern, sitrus en tabak (laasgenoemde twee in die vrugbare Baviaanskloof).

## Sien ook 
* NG gemeente Willowmore
* Lys van dorpe in Suid-Afrika

## Verwysings 
## Bronne 
* Bulpin, T.V., 2001. *Discovering Southern Africa*. Cape Town: Discovering Southern Africa Publications cc.
Servaas Hofmeyr

Dr. **Servaas Hofmeyr** (Kaapstad, 11 Desember 1830 – Montagu, 5 Desember 1888) was 'n predikant in die Nederduitse Gereformeerde Kerk. 

Hofmeyr was die twaalfde kind van Jan Hendrik Hofmeyr (1789-1862) en sy vrou, Hester Sophia Joubert, en 'n jonger broer van prof. N.J. Hofmeyr.

Nadat hy die skool Tot Nut van 't Algemeen in Kaapstad bygewoon het, vertrek hy na Utrecht in 1849 waar hy 'n doktorsgraad in die teologie behaal in Augustus 1856. Sy tesis, in Latyn geskryf, het gehandel oor Paulus se leerstelling oor die eersgeborene van alle wesens. Gedurende sy studiejare het hy baie gereis, ook na Noord-Amerika. Met sy terugkeer na Suid-Afrika is hy op 13 Februarie 1857 as predikant gelegitimeer.

Hofmeyr ontvang talle beroepe en aanvaar dié na die NG gemeente Colesberg, waar ds. John Murray hom op 29 Augustus 1857 bevestig. Op 29 September 1860 is hy in sy tweede en laaste gemeente, Montagu, bevestig. Hier behaal hy uitsonderlike sukses, gekenmerk deur die geestelike herlewing wat op sy bevestiging gevolg het. Wit sowel as bruin inwoners was baie erg oor hom. 

Op die Kaapse Sinode van 1867 is hy as assessor aangewys. Hy dien in talle belangrike sinodale kommissies, onder meer die Kuratorium van die Kweekskool op Stellenbosch, waarin hy besonder baie belang gestel het. Hy was 'n produktiewe skrywer wat geglo het die Afrikaners moet ook deur middel van die geskrewe woord opgevoed word. Hy was redakteur van die joernaal *Elips*, wat hy in 1857 opgerig het, en deur die oprigting saam met kollegas van die maatskaplik-godsdienstige koerant *De Volksvriend* het hulle toegang tot 'n wye kring lesers gehad. Hy was ook medestigter van die koerant *De Volksbode* in 1877.

Hy was 'n jonger broer van prof. N.J. Hofmeyr. Ds. Hofmeyr is in Desember 1861 getroud met Anna Georgine Morgan, 'n dogter van ds. George Morgan. Uit die huwelik is ses kinders gebore, onder wie die sakeman en kultuurleier W.A. Hofmeyr. Die oudste seun was Henry John Hofmeyr, die Randse pionier, prokureur, opvoedkundige en vooraanstaande figuur in die openbare lewe.

## Bron 
* Potgieter D.J. (ed.). 1971. *Standard Encyclopaedia of Southern Africa*; Cape Town: Nasionale Opvoedkundige Uitgewery Bpk.
Apollonios van Tyana

**Apollonios van Tyana** is 'n Griekse filosoof, afkomstig van Tyana in die Romeinse provinsie Kappadosië in Klein-Asië wat in dieselfde tyd as Jesus Christus geleef het. 

## Oorsprong 
Philostratus, die ouderling (c.170-247 n.C.) het 'n boek geskryf oor Apollonios van Tyana op versoek van keiserin Julia Domna. Keiserin Julia Domna het in 217 n.C. selfmoord gepleeg voordat Philostratos sy boek oor Apollonios kon voltooi. Philostratos plaas die lewe van Apollonios van 3 v.C. tot 97 n.C. Philostratos beweer dat hy toegang gehad het tot die dagboek van Damis, 'n navolger van Apollonios. Volgens Philostratos het Apollonios gewoon in die hof van die Koning van Vardanes I wat tussen 40 n.C. en 47 n.C. regeer het. Damis het Apollonios in Ninivé ontmoet tydens sy besoek aan Assirië.

## Lewe 
Apollonios se geboorte word as 'n wonderwerk beskryf waarna hy uitgebeeld word as 'n wandelende leermeester in filosofie asook 'n wonderwerker. Alhoewel hy in Griekeland en Klein-Asië aktief was het hy ook gereis na plekke soos Italië, Spanje, Noord-Afrika, Mesopotamië, Indië en Etiopië. Apollonios was van 'n vroeë ouderdom af 'n navolger van Pythagoras. Hy het hom soos Pythagoras in 'n wit kleed aangetrek en het kaalvoet of met sandale geloop. Hy het al die reëls van Pythagoras nagevolg sonder enige kompromie. Hy het homself uitgespreek teen warm beddens, die eet van vleis en die drink van wyn aangesien dit volgens hom afbreek gemaak het aan die krag van konsentrasie. Hy het gehou by 'n vrugtedieet en het suiwer water gedrink. Op die ouderdom van 20 het Apollonios begin met 'n tydperk van stilte wat vir 5 jaar geduur het. Na die tydperk het hy na Mesopotamië en Iran gereis. Philostratos, in die beskrywing van Apollonios se lewe verwys na verskeie keisers naamlik: Nero, Titus, Domitianus en Nerva. Volgens Philostratos het Apollonios Rome binnegegaan in weerwil van keiser Nero se verbanning van alle filosowe. Later moes hy in die hof moes verskyn om sy eie verdediging voor keiser Domitianus te behartig. Hy het die keiser egter botweg ontken. Hy was aangekla dat hy saamgesweer het teen die keiser, menslike offerande gebring het en 'n plaag voorspel het deur van towerkrag gebruik te maak. Volgens Philostratos is Apollonios van Tyana by sy afsterwe opgeneem na die hemel by die tempel van Artemis Dyctyanna in Kreta, begelei van kore van maagde wat hom na die hiernamaals vergesel het.

## Apollonios en Jesus Christus 
Daar is verskeie parallelle wat getrek word tussen die lewe van Apollonios en die van Jesus Christus. In die 5de eeu het vroeë Christene beweer dat Philostratos die verhaal van Apollonios geskoei het op die lewe van Jesus Christus. 'n Groot aantal kenners voer egter verskeie argumente aan wat daarop dui dat Philostratos nie bekend was met die "Nuwe Roomse Godsdiens" nie aangesien die Christelike kerk eers lank na Philostratos se boek die Kanon en die Christelike leer bevestig het. Daar word vandag steeds lyne van ooreenkomste getrek tussen die verhaal van Apollonios en dié van Jesus Christus in die Nuwe Testament.
Herschel

**Herschel** is 'n dorpie in die Oos-Kaap in die gebied van die destydse Transkei, naby die grens met Lesotho. Die nedersetting is in 1873 aangelê en genoem na die astronoom sir John Herschel. Dit is 1830 meter bo seevlak geleë, omring deur majestueuse berge en word bitter koud in die winter. 

## Sien ook 
* Lys van dorpe in Suid-Afrika

## Bronne 
* Rosenthal, E., *Encyclopaedia of Southern Africa*; Kaapstad: Juta & Co, 1978.

## Verwysings
Vryheidsdag

duimnael|regs|300px|Suid-Afrika se Vryheidsdag word in Londen gevier.

**Vryheidsdag** is 'n Suid-Afrikaanse openbare vakansiedag wat jaarliks op 27 April herdenk word ter herinnering aan die land se eerste demokratiese verkiesing wat op dié dag in 1994 begin en die dag daarna geëindig het.

Die verkiesing was die eerste nie-rassige nasionale verkiesing waar almal oor die ouderdom van 18, insluitend nie-burgers, toegelaat is om te stem. Geen kieserslys is gebruik nie. Tydens vorige verkiesings, onder die apartheidsregering, het nie-blankes beperkte stemregte gehad.

Sommige groepe en sosiale bewegings in Suid-Afrika herdenk op die dag "UnFreedom day" (nie-vryheidsdag) waartydens hulle die gebrek aan vryheid wat arm mense ervaar gedenk.

## Sien ook 
* Geskiedenis van Suid-Afrika
* Suid-Afrikaanse algemene verkiesing van 1994
* Lys van openbare vakansiedae in Suid-Afrika

## Verwysings
Lys van openbare vakansiedae in Suid-Afrika

Hierdie is 'n **lys van openbare vakansiedae in Suid-Afrika**:

## Tans 
Die openbare vakansiedae wat tans in Suid-Afrika gevier word is as volg:

## Eenmalige vakansiedae 
Sedert 1994 word alle verkiesingsdae tot vakansie geproklameer.

31 Desember 1999 en 2 Januarie 2000 was tot vakansiedae verklaar om die sogenaamde "Y2K" oorskakeling te akkommodeer. 3 Januarie was derhalwe outomaties ook 'n vakansiedag omdat die vorige vakansiedag 'n Sondag was.

2 Mei 2008 was tot vakansiedag verklaar toe Menseregtedag en Goeie Vrydag albei op 21 Maart 2008 plaasgevind het.

## Afgeskaf 
Vakansiedae wat afgeskaf is:

## Lees ook
* Staatsverjaardag
* Tweede Nuwe Jaar
* Wienerdag

## Verwysings 
## Eksterne skakels 
* https://www.gov.za/about-sa/public-holidays